Malý Grič

Malý Grič () je vrch v pohorí Vtáčnik. Leží približne  západne od mesta Handlová.

 Poloha 
Nachádza sa na severnom okraji pohoria, v geomorfologickom podcelku Vysoký Vtáčnik. Vrchol leží na území Trenčianskeho kraja, v okrese Prievidza a v katastrálnom území mesta Handlová. 

 Opis 
Väčšinu vrchu pokrýva zmiešaný les, no samotný vrchol je vo východnej časti prevažne skalnatý. Južným susedom je Veľký Grič (), západným Holý vrch () a Chvojka (), severne sa nachádza Jelení vrch () a na východe leží Kňazov kopec ().Vtáčnik – Horná Nitra. Turistická mapa. 1 : 50 000. Harmanec: VKÚ, a. s., 1999. Táto časť pohoria patrí do povodia rieky Nitra a čiastkového povodia rieky Handlovka. Južnú časť odvodňuje Račí potok, zo západnej a severnej odvádza vodu Morovniansky potok. Najbližším sídlom je na východnom úpätí ležiaca Handlová, severne sa nachádza Morovno a severozápadným smerom sa nachádza Veľká Lehôtka. 

 Výhľady 
Malý Grič poskytuje zaujímavý rozhľad najmä na severnú časť Vtáčnika, Handlovskú kotlinu, susedný Žiar a západnú časť Kremnických vrchov. Pri vhodných podmienkach sú viditeľné aj Veľká a Malá Fatra, Strážovské vrchy a Považský Inovec.

 Prístup 
 po  značke cez Tri studničky (odtiaľ po  na vrchol): 
 od východu z Handlovej 
 od západu z Prievidze cez Púšť
 po  značke z Veľkej Lehôtky

 Referencie 

 Pozri aj 
 Veľký Grič
 Vysoký Vtáčnik
 Zoznam vrcholov vo Vtáčniku

 Iné projekty 

 Externé odkazy 
 Poloha na turistickej mape

Kategória:Vrchy vo Vtáčniku
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Podhradie (okres Prievidza)
Kategória:Handlová